**Išrašas**

**KLAIPĖDOS MIESTO SAVIVALDYBĖS TARYBA**

**KONTROLĖS KOMITETAS**

**POSĖDŽIO PROTOKOLAS**

2021-06-18 Nr. TAR-71

Posėdis vyko 2021-06-15. Pradžia 15.00 val.

Posėdžio pirmininkas– Arvydas Vaitkus.

Posėdžio sekretorė – Marija Petrulienė.

1. SVARSTYTA. Pritarimas Klaipėdos miesto savivaldybės Kontrolės ir audito tarnybos 2020 metų veiklos ataskaita.

Pranešėja D. Čeporiūtė teigė, jog Klaipėdos miesto savivaldybės tarybos (toliau – Taryba) spendimo projektas parengtas vadovaujantis Lietuvos Respublikos Vietos savivaldos (toliau – Vietos savivaldos) įstatymo 14 straipsnio 4 dalies 5 punktu, reglamentuojančiu, kad Kontrolės komitetas svarsto Tarnybos parengtą ataskaitą dėl metinio veiklos plano įvykdymo ir teikia Tarybai išvadą dėl Tarnybos veiklos, Vietos savivaldos įstatymo 16 straipsnio 2 dalies 19 punktu, reglamentuojančiu, kad Taryba priima sprendimą dėl Tarnybos metinės ataskaitos ir Vietos savivaldos įstatymo 27 straipsnio 9 dalies 15 punktu, kad Savivaldybės kontrolierius kasmet teikia Tarybai Tarnybos veiklos ataskaitą. Ataskaitoje pateikta Kontrolės ir audito tarnybos metinė veikla, Savivaldybės kontrolieriaus pateiktų auditų ir patikrinimų medžiaga už 2020 metus, kuri buvo užfiksuota Kontrolės komiteto protokoluose.

A. Vaitkus teigė, jog perskaičius Tarnybos 2020 metų veiklos ataskaitą jam kilo daug klausimų,

todėl siūlė Kontrolės komitetui: prašyti Klaipėdos miesto savivaldybės administracijos (toliau – KMSA) pateikti Kontrolės komitetui išsamius paaiškinimus dėl audito rezultatų skiltyje pateiktų rekomendacijų ar/ir pažeidimų bei pastabų, kaip ir kada jos bus išspręstos, o taip pat nurodyti šių rekomendacijų ar/ir pažeidimų bei pastabų pasireiškimo priežastis; prašyti KMSA pateikti Kontrolės komitetui išsamius paaiškinimus dėl UAB „Senasis turgus“ veikla 2018–2019 m., VšĮ „Klaipėdos šventės“ veikla 2018 m.–2020 m. I pusm., viešinimo paslaugų įsigijimas KMSA ir savivaldybės valdomose įmonėse, koncesijos sutarties dėl „Švyturio arena“ valdymo vykdymas audito rezultatų skirsniuose pateiktų rekomendacijų ar/ir pažeidimų bei pastabų; prašyti KMSA pateikti Kontrolės komitetui išsamius paaiškinimus ir nurodyti priežastis dėl audito medžiagoje „POVEIKIS“ dalyje nurodytų 2019 – 2020 metais ženkliai blogėjančių audito rekomendacijų įgyvendinimo, lyginant su 2018 metais.

A. Vaitkus siūlė pritarti sprendimo projektui su pateiktais pasiūlymais (BALSAVO: už – 8 (A. Vaitkus, E. Mantulova, V. Senčila, A. Šimkus, A. Barbšys, V. Radvila, A. Cesiulis, S. Budinas) prieš – 0, susilaikė – 0). Sprendimo projektui pritarė, bendru sutarimu.

NUTARTA:

1.1 Pritarti sprendimo projektui;

1.2 Prašyti KMSA pateikti Kontrolės komitetui išsamius paaiškinimus dėl audito rezultatų skiltyje pateiktų rekomendacijų ar/ir pažeidimų bei pastabų, kaip ir kada jos bus išspręstos, o taip pat nurodyti šių rekomendacijų ar/ir pažeidimų bei pastabų pasireiškimo priežastis.

1.3 Prašyti KMSA pateikti Kontrolės komitetui išsamius paaiškinimus dėl UAB „Senasis turgus“ veikla 2018–2019 m., VšĮ „Klaipėdos šventės“ veikla 2018 m.–2020 m. I pusm., viešinimo paslaugų įsigijimas KMSA ir savivaldybės valdomose įmonėse, koncesijos sutarties dėl „Švyturio arena“ valdymo vykdymas audito rezultatų skirsniuose pateiktų rekomendacijų ar/ir pažeidimų bei pastabų.

1.4 Prašyti KMSA pateikti Kontrolės komitetui išsamius paaiškinimus ir nurodyti priežastis dėl audito medžiagoje „POVEIKIS“ dalyje nurodytų 2019 – 2020 metais ženkliai blogėjančių audito rekomendacijų įgyvendinimo, lyginant su 2018 metais.

Posėdžio pirmininkas Arvydas Vaitkus

Posėdžio sekretorė Marija Petrulienė